stanford-oval/wikipedia huggingface dataset:
เตียง

เตียงนอน
เตียง คือ ไม้ที่สำหรับนอนหรือตั้งสิ่งของ มีขา 4 ขา รูปสี่เหลี่ยมผืนผ้า หรือคือเครื่องเรือนประเภทหนึ่งซึ่งนิยมนำไปไว้ในห้องนอน โดยประโยชน์ใช้สอยหลักคือเป็นที่รองรับสรีระของมนุษย์ขณะพักผ่อนหรือนอนหลับ ลักษณะโดยทั่วไปจะเป็นรูปสี่เหลี่ยมผืนผ้ามีขนาดกว้างยาวแตกต่างกันไป หรืออาจมีรูปทรงอื่นๆเช่น ทรงกลม ทรงหกเหลี่ยม เป็นต้น โดยเตียงนั้นอาจประกอบด้วยส่วนที่เป็นฐานด้านล่างและส่วนที่เป็นฟูกด้านบนหรืออาจไม่มีฟูกรองรับด้านบนก็ได้ ซึ่งเตียงบางประเภท อาจมีส่วนที่เป็นหัวเตียงอยู่ด้วย โดยหัวเตียงก็คือส่วนที่ยื่นสูงขึ้นไปด้านบนและมักอยู่ทางด้านแคบของเตียงด้านใดด้านหนึ่ง มีทั้งแบบเรียบง่ายไปจนกระทั่งมีที่สำหรับวางของ ตู้ ลิ้นชัก และโคมไฟบนหัวเตียงด้วย หรือเตียงบางประเภทอาจมีเสายื่นขึ้นไปด้านบนทั้ง 4 มุม เพื่อใช้ประดับผ้าม่าน นอกจากนี้ เตียงบางประเภทยังมีตู้หรือลิ้นชักอยู่ด้านล่างเตียงเพื่อใช้เก็บของได้อีกด้วย ซึ่งลักษณะของเตียงนั้นอาจแตกต่างกันไปตามการออกแบบ
โดยปกติแล้ว เตียงมักใช้ควบคู่กับเครื่องนอนชนิดอื่นเช่นหมอน หมอนข้าง ผ้าห่ม ผ้าปูเตียง รวมทั้งผ้าคลุมเตียงซึ่งใช้คลุมทับเครื่องนอนอื่นๆอีกทีหนึ่ง สำหรับวัสดุที่ใช้ทำส่วนที่เป็นฐานเตียงนั้นจะแตกต่างกันไปตามการออกแบบ เช่น โลหะ ไม้ ไม้อัด หรืออาจนำฟูกมาวางเป็นฐานก็ได้
นอกจากเตียง อาจะใช้เสื่อปูรองพื้น หรือใช้เปลซึ่งมีทั้งเปลผูกที่ต้องผูกปลายทั้งสองด้านเข้ากับหลักยึด หรือเปลไกวที่มีลักษณะเหมือนกับเปลเด็กเพื่อเป็นที่ใช้สำหรับนอนหลับพักผ่อนแทนได้
ประวัติศาสตร์ > ยุคก่อนประวัติศาสตร์

ในเดือนสิงหาคม ปี 2020 นักวิทยาศาสตร์ได้รายงานการค้นพบฐานสมุนไพรที่เก่าแก่ที่สุดอย่างน้อย 200,000 ปี ซึ่งเก่ากว่าฐานสมุนไพรที่รู้จักเก่าแก่ที่สุด พวกเขาสันนิษฐานว่าพืชที่ไล่แมลงและชั้นของเถ้าถ่าน บางครั้งมาจากการเผาฐานสมุนไพรเก่าที่พบใต้เครื่องนอน ถูกใช้เพื่อสร้างฐานที่กันสิ่งสกปรก ฉนวนและป้องกันแมลงขาปล้อง
ประวัติศาสตร์ > ประวัติศาสตร์ยุคกลาง

ชาวยุโรปในยุคกลางนอนบนพื้นบนฐานที่ทำจากใบไม้ คลุมด้วยหนังสัตว์ หรือในกล่องตื้นที่มีใบไม้และมอสเต็มไปหมด ในยุคต้นๆ ของยุคกลาง พวกเขาปูพรมบนพื้นหรือบนม้านั่งที่ผนัง วางที่นอนที่เต็มไปด้วยขนนก ขนสัตว์ หรือผม และใช้หนังสัตว์เป็นผ้าคลุม ผ้าม่านถูกแขวนจากเพดานหรือจากตัวยึดเหล็กที่ยื่นออกมาจากผนัง
ประวัติศาสตร์ > ประวัติศาสตร์สมัยใหม่

ในศตวรรษที่ 17 ซึ่งเรียกว่า "ศตวรรษของเตียงที่ยิ่งใหญ่" สไตล์ à la duchesse พร้อม tester และม่านที่ปลายหัวเตียง ได้แทนที่เตียงที่ปิดมิดชิดกว่าในฝรั่งเศส แม้ว่าในอังกฤษจะยังคงมีอยู่นานกว่า หลุยส์ที่ 14 มีเตียงหรูหรามากมาย มีถึง 413 เตียง ที่ถูกอธิบายในคำอธิบายของวังของเขา บางเตียงมีปักลาย ประดับด้วยไข่มุก และตุ๊กตาบนฐานเงินหรือทอง ที่เตียงขนาดใหญ่ในเวอร์ซายมีม่านกำมะหยี่สีแดงเข้มปัก "Triumph of Venus" มีทองคำใช้จนกำมะหยี่แทบมองไม่เห็น
ในปี 1824 ช่างฝีมือชาวฝรั่งเศสชื่อ Delangle ได้คิดค้นสิ่งที่น่าสนใจ - เขาคิดค้นตาข่ายสปริง ท่อโลหะมาทดแทนไม้ในการผลิตเตียง และแนวคิดของนักประดิษฐ์ก็อิงตามโครงสร้างโลหะดังกล่าวจนถึงกลางศตวรรษที่ 20.
ลักษณะ > ประเภทของเตียง

เมื่อแบ่งประเภทของเตียงตามจำนวนของผู้นอน ประเภทของเตียงนั้นจะถูกแบ่งออกเป็น 2 ประเภทใหญ่ๆก็คือ เตียงเดี่ยวและเตียงคู่ ซึ่งขนาดของเตียงทั้งสองประเภทนี้จะมีความแตกต่างกันตามความเหมาะสม โดยเตียงเดี่ยว ก็คือเตียงที่มีขนาดพอเหมาะสำหรับการนอนคนเดียวขนาดจึงแคบกว่าเตียงคู่ สำหรับเตียงคู่นั้นสามารถนอนได้ประมาณ 2 คน จึงมีขนาดกว้างและยาวกว่าเตียงเดี่ยว นอกจากนี้ยังมีเตียงอีกประเภทหนึ่งก็คือเตียง 2 ชั้น ซึ่งมีลักษณะแตกต่างจากเตียงทั่วไปคือ จะประกอบด้วยเตียง 2 เตียงซ้อนกัน โดยมีเตียงเตียงหนึ่งอยู่ชั้นล่าง และอีกเตียงหนึ่งอยู่ด้านบน ระยะห่างระหว่างเตียงชั้นบนและชั้นล่างจะมีความสูงในขนาดที่พอเหมาะ และขนาดของเตียงที่มาประกอบเป็นเตียง 2 ชั้นนั้น จะมีขนาดเท่าๆกับเตียงเดี่ยว คือนอนได้ชั้นละ 1 คน เมื่อต้องการนอนเตียงชั้นบนจะต้องใช้บันไดในการปีนขึ้นไป เตียงชนิดนี้จึงเหมาะสำหรับห้องที่มีพื้นที่จำกัด เช่นในหอพัก หรือห้องนอนที่มีขนาดแคบ
ลักษณะ > ขนาดของเตียง

นอกจากการแบ่งเตียงนอนเป็นประเภทเตียงเดี่ยวหรือเตียงคู่แล้ว เรายังมักนิยมเรียกเตียงตามขนาดอีกด้วย ซึ่งการเรียกตามขนาดนี้ก็สามารถเรียกได้หลายแบบ เช่นเรียกตามขนาดเป็นฟุต เช่น เตียง 5 ฟุต เตียง 6 ฟุต เป็นต้น หรืออาจเรียกตามความใหญ่ของเตียงโดยไม่เรียกเป็นฟุต เช่น เตียงคิงไซส์ (King size) เป็นต้น โดยเตียงคิงไซส์นั้นจะมีความกว้างประมาณ 76 นิ้ว และยาวประมาณ 80 นิ้ว ซึ่งการเรียกเตียงแบบนี้ ในแต่ละประเทศก็จะมีการกำหนดขนาดความกว้างและความยาวของเตียงไว้แตกต่างกัน นอกจากนี้ หากเป็นเตียงเดี่ยวที่มีขนาดเท่ากันจำนวน 2 เตียง อยู่ในห้องเดียวกัน เราอาจเรียกเตียงนั้นตามศัพท์ภาษาอังกฤษว่า twin bed ได้
เขตปกครองคณะสงฆ์จังหวัดนครปฐม

เขตปกครองคณะสงฆ์จังหวัดนครปฐม เป็นเขตการปกครองของคณะสงฆ์ในระดับจังหวัด ที่เกิดขึ้นจากการจัดแบ่งตาม พระราชบัญญัติคณะสงฆ์ พุทธศักราช 2505 ฉบับแก้ไข พุทธศักราช 2535 ที่จัดให้มีการปกครองในระดับต่าง ๆ ตั้งแต่มหาเถรสมาคมเป็นองค์กรปกครองสูงสุด มีเจ้าคณะใหญ่ เจ้าคณะภาค เจ้าคณะจังหวัด เจ้าคณะอำเภอ เจ้าคณะตำบล และเจ้าอาวาสเป็นลำดับสุดท้าย  ในปัจจุบันในฝ่ายคณะสงฆ์มหานิกายมี พระเทพมหาเจติยาจารย์ (ชัยวัฒน์ ปญฺญาสิริ ป.ธ.9) วัดพระปฐมเจดีย์ราชวรมหาวิหาร อำเภอเมืองนครปฐม จังหวัดนครปฐม เป็น เจ้าคณะจังหวัดนครปฐม
เจ้าคณะผู้ปกครองระดับจังหวัด > ประวัติ

รูปแบบการปกครองคณะสงฆ์ของไทย มีมาแต่ครั้งกรุงสุโขทัยที่จัดรูปแบบการปกครองเป็นฝ่ายคามวาสี และอรัญวาสี ซึ่งในสมัยอยุธยาก็ยังคงรูปแบบการปกครองนั้นมา จนกระทั่ง ในสมัยกรุงรัตนโกสินทร์ ก็ได้มีการปรับปรุงเปลี่ยนแปลงบ้างเล็กน้อยมาตามลำดับ จนถึงรัชสมัยพระบาทสมเด็จพระปกเกล้าเจ้าอยู่หัว  การปกครองคณะสงฆ์ก็ยังจัดโดยมีตำแหน่งเปรียบเทียบดังนี้
สกลสังฆปริณายก ได้แก่ สมเด็จพระสังฆราช
มหาสังฆนายก ได้แก่ เจ้าคณะใหญ่
สังฆนายก ได้แก่ เจ้าคณะรอง
มหาสังฆปาโมกข์ ได้แก่ เจ้าคณะมณฑล
สังฆปาโมกข์ ได้แก่ เจ้าคณะจังหวัดที่เป็นพระราชาคณะ
สังฆวาห ได้แก่ เจ้าคณะจังหวัดที่เป็นพระครู
ดังนั้นรูปแบบการปกครองคณะสงค์แต่เดิมในระดับจังหวัด จึงมีตำแหน่งเรียกว่า “สังฆปาโมกข์” มีหน้าที่ในการปกครองคณะสงค์ในระดับจังหวัด  จนกระทั่งเมื่อมีการตรากฎหมาย พระราชบัญญัติลักษณะปกครองคณะสงฆ์  เก็บถาวร 2016-09-21 ที่ เวย์แบ็กแมชชีน ร.ศ. 121 พ.ศ. 2445อันกำหนดให้มีองค์กรมหาเถรสมาคมเป็นองค์กรปกครองสูงสุดของคณะสงฆ์ และพระราชบัญญัติคณะสงฆ์ พ.ศ. 2484 พระราชบัญญัติคณะสงฆ์ พ.ศ. 2505 (ฉบับแก้ไข พ.ศ. 2535) จึงมีองค์กรมหาเถรสมาคมอันมีอำนาจในการปกครองบริการกิจการคณะสงฆ์สุด ทั้งมีตำแหน่งเจ้าคณะจังหวัดในการบริหารปกครองคณะสงฆ์ระดับภูมิภาคด้วย
เจ้าคณะผู้ปกครองระดับจังหวัด > อำนาจหน้าที่

เจ้าคณะจังหวัด (รวมถึงเจ้าคณะอำเภอ เจ้าคณะตำบล และเจ้าอาวาส) มีอำนาจหน้าที่การปกครองคณะสงฆ์ในจังหวัด  ในเขตการปกครองของตน  ให้เป็นไปตามพระธรรมวินัย และตามพระราชบัญญัติคณะสงฆ์ พ.ศ. 2505 ฉบับแก้ไข พ.ศ. 2535 และกฎมหาเถรสมาคม ดังนี้
ดำเนินการปกครองคณะสงฆ์ให้เป็นไปตามพระธรรมวินัย กฎหมาย กฎมหาเถรสมาคม ข้อบังคับ ระเบียบ คำสั่ง มติ ประกาศ พระบัญชาสมเด็จพระสังฆราช
ควบคุมและส่งเสริมการรักษาความเรียบร้อยดีงาม การศาสนศึกษา การศึกษาสงเคราะห์ การเผยแผ่พระพุทธศาสนา การสาธารณูปการ และการสาธารณสงเคราะห์ ให้ดำเนินไปด้วยดี
วินิจฉัยการลงนิคหกรรม วินิจฉัยข้ออุทธรณ์คำสั่ง หรือคำวินิจฉัย ตามลำดับชั้นสายปกครอง (จังหวัด / อำเภอ / ตำบล / เจ้าอาวาส)
แก้ไขข้อขัดข้องของเจ้าคณะอำเภอ(ตำบล เจ้าอาวาส) ในจังหวัดเขตปกครองให้เป็นไปโดยชอบ
ตรวจการและประชุมพระสังฆาธิการในเขตปกครอง ตั้งแต่ระดับจังหวัดลงไป
(อำนาจหน้าที่ เป็นทั้งในส่วนของเจ้าคณะอำเภอ เจ้าคณะตำบล และเจ้าอาวาสผู้ปกครองสงฆ์ เก็บถาวร 2012-06-25 ที่ เวย์แบ็กแมชชีน)
เจ้าคณะผู้ปกครองระดับจังหวัด > เจ้าคณะจังหวัด

พระเทพมหาเจติยาจารย์ (ชัยวัฒน์ ปญฺญาสิริ ป.ธ.9) วัดพระปฐมเจดีย์ อำเภอเมืองนครปฐม จังหวัดนครปฐม เป็น เจ้าคณะจังหวัดนครปฐม เป็นเจ้าคณะจังหวัดนครปฐม ดำรงตำแหน่งเมื่อ เมื่อ พ.ศ. 2549 (ตามมติมหาเถรสมาคม ครั้งที่ 13/2552 เก็บถาวร 2016-03-04 ที่ เวย์แบ็กแมชชีน )
พระครูสุธีเจติยานุกูล (รุ่ง กตปุญฺโญ ป.ธ.6)  วัดพระปฐมเจดีย์ เลขานุการเจ้าคณะจังหวัดนครปฐม
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
รายนามเจ้าคณะจังหวัดนครปฐม
| ที่ | รายนาม/สมณศักดิ์ | วัด | เริ่มวาระ | สิ้นสุดวาระ | หมายเหตุ |  |
| 1 | พระธรรมสิริชัย (ชิต ชิตวิปุโล ป.ธ.5) | วัดพระปฐมเจดีย์ | พ.ศ. 2495 | พ.ศ. 2506 | เป็นเจ้าคณะภาค 14 |  |
| 2 | พระอุบาลีคุณูปมาจารย์ (ปัญญา อินฺทปญฺโญ ป.ธ.6) | วัดไร่ขิง | พ.ศ. 2507 | พ.ศ. 2516 | เป็นรองเจ้าคณะภาค 14 |  |
| 3 | พระธรรมเสนานี (ชุณห์ กิตฺติวณฺโณ) | วัดวังตะกู | พ.ศ. 2517 | พ.ศ. 2548 | หมดวาระ/ที่ปรึกษาฯ |  |
| 4 | พระเทพมหาเจติยาจารย์ (ชัยวัฒน์ ปญฺญาสิริ ป.ธ.9) | วัดพระปฐมเจดีย์ | พ.ศ. 2549 | ปัจจุบัน |  |  |

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
รายนามรองเจ้าคณะจังหวัดนครปฐม
| ที่ | รายนาม/สมณศักดิ์ | วัด | เริ่มวาระ | สิ้นสุดวาระ | หมายเหตุ |  |
| 1 | พระธรรมเสนานี (ชุณห์ กิตฺติวณฺโณ) | วัดวังตะกู | พ.ศ. 2516 | พ.ศ. 2517 | เจ้าคณะจังหวัด |  |
| 2 | พระเทพมหาเจติยาจารย์ (ชัยวัฒน์ ปญฺญาสิริ ป.ธ.9) | วัดพระปฐมเจดีย์ | พ.ศ. 2518 | พ.ศ. 2549 | เจ้าคณะจังหวัด |  |
| 3 | พระราชปริยัติโมลี (โสภา เขมสรโณ ป.ธ. 9) | วัดพระงาม | พ.ศ. 2551 | พ.ศ. 2551 | มรณภาพ |  |
| 4 | พระครูปราการลักษาภิบาล (สมพงษ์ ธีรธมฺโม ป.ธ. 3) | วัดใหม่ปิ่นเกลียว | พ.ศ. 2552 | พ.ศ. 2557 | ที่ปรึกษาฯ |  |
| 5 | พระธรรมวชิรานุวัตร (แย้ม กิตฺตินฺธโร) | วัดไร่ขิง | พ.ศ. 2558 | ปัจจุบัน |  |  |
การปกครองระดับอำเภอในจังหวัดนครปฐม

การปกครองในระดับอำเภอในจังหวัดนครปฐม มี 7 อำเภอคือ
การปกครองระดับอำเภอในจังหวัดนครปฐม > อำเภอเมืองนครปฐม > เจ้าคณะอำเภอ

พระครูพิศาลสาธุวัฒน์  (ทองคำ จารุโภ)  วัดพะเนียงแตก  ตำบลมาบแค  อำเภอเมืองนครปฐม  จังหวัดนครปฐม เป็นเจ้าคณะอำเภอเมือง พระปลัดเฉลิมพล จารุวณฺโณ  วัดพะเนียงแตก เลขานุการเจ้าคณะอำเภอเมืองนครปฐม
พระครูปฐมสุตากร วัดหนองกระโดน รองเจ้าคณะอำเภอเมืองนครปฐม  พระมหาชุมพล สุทสฺสี ป.ธ.๖  วัดหนองกระโดน เลขานุการรองเจ้าคณะอำเภอเมืองนครปฐม
การปกครองระดับอำเภอในจังหวัดนครปฐม > อำเภอเมืองนครปฐม > อดีตเจ้าคณะอำเภอเมืองนครปฐม

พระครูปัจฉิมทิศบริหาร (นาค)  วัดห้วยจระเข้
พระครูสมถกิตติคุณ (กลั่น) วัดพระประโทน
พระครูอุตตรการบดี (สุข) วัดห้วยจระเข้
พระครูปัจฉิมทิศบริหาร (ฉอย) วัดโพรงมะเดื่อ
พระธรรมเสนานี (ชุณห์ กิตฺติวณฺโณ)  วัดวังตะกู
พระมงคลวรสิทธิ  (ยิ้ม อิสฺสโร)  วัดลาดปลาเค้า
พระครูทักษิณานุกิจ (เสงี่ยม อาริโย ป.ธ.4)  วัดห้วยจระเข้
พระราชปริยัติโมลี (โสภา เขมสรโณ ป.ธ.9)  วัดพระงาม
พระศรีปริยัติมุนี (สมบูรณ์ ทสฺสธมฺโม ป.ธ.9) วัดพระงาม
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ทำเนียบเจ้าคณะอำเภอเมืองนครปฐม
| ที่ | รายนาม/สมณศักดิ์ | วัด | เริ่มวาระ | สิ้นสุดวาระ | หมายเหตุ |  |
| 1 | พระธรรมเสนี (ชุณห์ กิตฺติวณฺโณ) | วัดวังตะกู | พ.ศ. - | พ.ศ. 2516 | เลื่อนเป็นรองเจ้าคณะจังหวัด |  |
| 2 | พระมงคลวรสิทธิ (ยิ้ม อิสฺสโร) | วัดลาดปลาเค้า | พ.ศ. 2516 | พ.ศ. 2547 | ครบวาระ/เป็นที่ปรึกษา |  |
| 3 | พระครูทักษิณานุกิจ (เสงี่ยม อาริโย ป.ธ. 4) | วัดห้วยจระเข้ | พ.ศ. 2547 | พ.ศ. 2547 | ครบวาระ/เป็นที่ปรึกษา |  |
| 4 | พระราชปริยัติโมลี (โสภา เขมสรโณ) | วัดพระงาม | พ.ศ. 2548 | พ.ศ. 2551 | เลื่อนเป็นรองเจ้าคณะจังหวัด |  |
| 5 | พระศรีปริยัติมุนี (สมบูรณ์ ทสฺสธมฺโม ป.ธ. 9) | วัดพระงาม | พ.ศ. 2551 | พ.ศ. 2551 | มรณภาพ |  |
| 6 | พระครูพิศาลสาธุวัฒน์  | วัดพะเนียงแตก | พ.ศ. 2552 | ปัจจุบัน | เจ้าคณะอำเภอ |  |
การปกครองระดับอำเภอในจังหวัดนครปฐม > อำเภอเมืองนครปฐม > เจ้าคณะตำบล

เจ้าคณะตำบลพระปฐมเจดีย์  พระครูทักษิณานุกิจ (พระมหาพิทยา ปริญาโณ) วัดห้วยจระเข้
เจ้าคณะตำบลพระประโทน  พระครูสุวรรณเมธาภรณ์ (ทอง ติกฺขเวโท)  วัดไร่เกาะต้นสำโรง
เจ้าคณะตำบลดอนยายหอม พระครูโกวิทธรรมสุนทร วัดเกาะวังไทร
เจ้าคณะตำบลบางแขม พระครูสุจิตตานันท์  วัดวังเย็น
เจ้าคณะตำบลสวนป่าน   พระครูหริภูมิรักษ์ (ชันยา อติฉนฺโท ป.ธ.3)  วัดหนองดินแดง
เจ้าคณะตำบลโพรงมะเดื่อ พระครูปฐมธรรมรักษ์ (ประสิทธิชัย ปณฺฑิโต ป.ธ.6)  วัดโพรงมะเดื่อ
เจ้าคณะตำบลทัพหลวง  พระครูปลัดสาธุวัฒน์  วัดวังตะกู
เจ้าคณะตำบลบ้านยาง   พระปลัดมานพ ฐานมุตฺตโม    วัดหนองงูมเหลือม
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ทำเนียบเจ้าคณะตำบลในเขตอำเภอเมืองนครปฐม
| ที่ | รายนาม/สมณศักดิ์ | เจ้าคณะตำบล | วัด | เริ่มวาระ | สิ้นสุดวาระ | หมายเหตุ |
| 1 | พระครูสุกิตติวราภรณ์ (กิตติพงษ์) | พระปฐมเจดีย์ เขต 1 | วัดวังตะกู | - | ปัจจุบัน | อุปัชฌาย์ |
| 2 | พระครูสุวรรณเมธาภรณ์ (ทอง) | พระปฐมเจดีย์ เขต 2 | [[วัดไร่เกาะต้นสำโรง | พ.ศ. 2552 | ปัจจุบัน | อุปัชฌาย์ |
| 3 | พระครูสุธรรมประสาท | ทัพหลวง | วัดทัพหลวง | - | ปัจจุบัน | อุปัชฌาย์ |
| 4 | พระครูปฐมวราจารย์ (อวยพร ฐิติญาโณ) | ดอนยายหอม | วัดดอนยายหอม | พ.ศ. 2552 | ปัจจุบัน | อุปัชฌาย์ |
| 5 | พระมหาประสิทธิชัย ปณฺฑิโต ป.ธ.6)  | โพรงมะเดื่อ | วัดโพรงมะเดื่อ | - | ปัจจุบัน | อุปัชฌาย์ |
| 6 | พระครูสุจิตตานันท์ | บางแขม | วัดวังเย็น | พ.ศ. 2554 | ปัจจุบัน | อุปัชฌาย์ |
| 7 | พระครูหริภูมิรักษ์ (ชันยา อติฉนฺโท ป.ธ.3) | สระกะเทียม | วัดหนองดินแดง | - | ปัจจุบัน | อุปัชฌาย์ |
การปกครองระดับอำเภอในจังหวัดนครปฐม > อำเภอสามพราน > เจ้าคณะอำเภอ

เจ้าคณะอำเภอ พระพิพัฒน์ศึกษากร วัดบางช้างเหนือ อำเภอสามพราน จังหวัดนครปฐม
พระปลัดการุณย์ ฐิตธมฺโฒ วัดบางช้างเหนือ อำเภอสามพราน  จังหวัดนครปฐม  เลขานุการเจ้าคณะอำเภอ
การปกครองระดับอำเภอในจังหวัดนครปฐม > อำเภอสามพราน > อดีตเจ้าคณะอำเภอ

พระครูทักษิณานุกิจ (ผัน) วัดสรรเพชญ
พระครูไพศาลธรรมวาที (ห้อย) วัดหอมเกร็ด
พระครูสาครคุณาธาร (หมุด)  วัดเดชานุสรณ์
พระราชวิสุทธาจารย์ (ปราณี อินฺทวํโส ป.ธ.3)  วัดไร่ขิง
พระครูอดุลพัฒนาภรณ์ (ประเทือง จารุมโย)  วัดเดชานุสรณ์ (ที่ปรึกษาเจ้าคณะจังหวัดนครปฐม)
การปกครองระดับอำเภอในจังหวัดนครปฐม > อำเภอสามพราน > เจ้าคณะตำบล

เจ้าคณะตำบลไร่ขิง  พระครูจารุวัฒนคุณ (เพ้ง จารุวณฺโณ)  วัดหอมเกร็ด
เจ้าคณะตำบลยายชา  พระมหาสมเกียรติ เตชวณฺโณ วัดทรงคนอง
เจ้าคณะตำบลบางช้าง  พระครูจินดากิจจานุรักษ์ (ทวี ครุธมฺโม)  วัดจินดาราม
เจ้าคณะตำบลบ้านใหม่  พระครูวรดิตถานุยุต (สังเวย คเวสโก)  วัดท่าพูด
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ทำเนียบพระสังฆาธิการ ปกครองในเขตอำเภอสามพราน
| ที่ | รายนาม/สมณศักดิ์ | เจ้าคณะ | วัด | เริ่มวาระ | สิ้นสุดวาระ | หมายเหตุ |
| 1 | พระครูอดุลพัฒนาภรณ์ (ประเทือง) | เจ้าคณะอำเภอ | วัดเดชานุสรณ์ | พ.ศ. 2554 | ปัจจุบัน |  |
| 2 | พระครูจารุวัฒนคุณ (เพ้ง) | ไร่ขิง | วัดหอมเกร็ด | พ.ศ. 2550 | ปัจจุบัน |  |
| 3 | พระพิพัฒน์ศึกษากร (พนม) | ยายชา | วัดบางช้างเหนือ | พ.ศ. 2554 | ปัจจุบัน |  |
| 4 | พระครูจินดากิจจานุรักษ์ (ทวี) | บางช้าง | วัดจินดาราม | พ.ศ. 2548 | ปัจจุบัน |  |
| 5 | พระครูวรดิตถานุยุต (สังเวย) | บ้านใหม่ | วัดท่าพูด | พ.ศ. 2554 | ปัจจุบัน |  |
เมทิลซาลิไซเลต

Chemical compound
เมทิลซาลิไซเลต (อังกฤษ:Methyl salicylate) หรือน้ำมันระกำ เป็นสารที่มีสูตรเคมี C6H4 (HO) COOCH3 และมีชื่อเรียกอื่น ๆ เช่น ซาลิไซลิก แอซิด เมทิล เอสเตอร์ (salicylic acid methyl ester) หรือ ออยล์ ออฟ วินเตอร์กรีน (oil of wintergreen) ลักษณะเป็นของเหลวใสที่อุณหภูมิห้อง มีกลิ่นฉุน เมื่อถูกผิวหนังจะแสบร้อน เมทิลซาลิไซเลตจะพบในพืชหลายชนิด โดยพืชที่มีสารตัวนี้จะเรียกว่า วินเตอร์กรีน (wintergreen) เมทิลซาลิไซเลต เป็นพิษ ดังนั้นพืชที่มีสารตัวนี้ก็เพื่อ  ปกป้องตนเองจากสัตว์กินพืช (herbivory) มีพืชหลายชนิดที่ผลิต เมทิลซาลิไซเลต ในปริมาณเล็กน้อย ซึ่งได้แก่
สปีชี่ส่วนใหญ่ของวงศ์ Pyrolaceae โดยเฉพาะในสกุลPyrola
บางสปีชี่ของสกุล Gaultheria ในวงศ์ Ericaceae
บางสปีชี่ของสกุล Betula ในวงศ์ Betulaceae โดยเฉพาะในสกุลย่อย Betulenta
การใช้ประโยชน์

เป็นตัวยาสำคัญในตำรับยานวดคลายกล้ามเนื้อ (deep heating rubs)
ใช้ในปริมาณเล็กน้อยเป็น ตัวแต่งกลิ่น (flavouring)
จากคุณสมบัติ เรืองแสง (fluorescence) จึงใช้เปลี่ยนแสง อุลตราไวโอเลต (ultraviolet)เป็นแสงที่มองเห็นสีน้ำเงิน
การผลิต

ผลิตโดยปฏิกิริยาคอนเดนเซซั่น ของกรดซาลิไซลิก กับ เมทานอล
| ด ค กยาระงับปวด |
| --- | --- |
กลุ่มระงับปวด: พาราเซตามอล · เอ็นเซด · โอปิแอต · เตตร้าไฮโดรแคนนาบินอล · เคตามีน
กลุ่มเอ็นเซด: กรดนิฟลูมิก · คีโตโปรเฟน · คีโตโรแลค · ซีลีคอกซิบ · ไดโคลฟีแนค · นาพรอกเซน · มีลอกซิแคม · ไพรอกซิแคม · เมตทิล ซาลิไซเลต · โรฟีคอกซิบ · อินโดเมตทาซิน · แอสไพริน · ไอบูโปรเฟน · อีโทโดแลค · ไดฟลูนิซอล · โลโซโปรเฟน · ทีนอกซิแคม · ไนมีซูไลด์ · มีฟีนามิก แอซิด
กลุ่มโอปิออยด์: คาร์เฟนทานิล · โคดีอีน · โคดีอิโนน · ซูเฟนทานิล  · เดกซ์โตรโพรพอไซฟีน · ไดไฮโดรโคดีอีน · ทรามาดอล · บิวพรีนอร์ฟีน · เฟนทานิล · เมทาโดน · มอร์ฟีน · มอร์ฟิโนน · เพทิดีน · รีมิเฟนทานิล · ออกซิโคโดน · ออกซิมอร์ฟีน · อัลเฟนทานิล · เฮโรอีน · ไฮโดรโคโดน · ไฮโดรมอร์โฟน
เทศบาลตำบลโนนแดง

| เทศบาลตำบลโนนแดง |
| --- | --- |
เทศบาลตำบล
   ตรา
ประเทศ:  ไทย
จังหวัด: นครราชสีมา
อำเภอ: โนนแดง
การปกครอง
 • นายกเทศมนตรี: นายธีรพงษ์ จินตนามณีรัตน์
พื้นที่
 • ทั้งหมด: 6 ตร.กม. (2 ตร.ไมล์)
ประชากร (2541)
 • ทั้งหมด: 5,016 คน
 • ความหนาแน่น: 836 คน/ตร.กม. (2,170 คน/ตร.ไมล์)
รหัส อปท.: 3024
ที่อยู่ สำนักงาน: เทศบาลตำบลโนนแดง ตำบลโนนแดง อำเภอโนนแดง จังหวัดนครราชสีมา 30360
โทรศัพท์: 0 4447 5077
โทรสาร: 0 4447 5077
เว็บไซต์: http://www.nondeangcity.go.th/
 ส่วนหนึ่งของสารานุกรมประเทศไทย
เทศบาลตำบลโนนแดง เป็นเทศบาลตำบลแห่งหนึ่ง ตั้งอยู่ในอำเภอโนนแดง จังหวัดนครราชสีมา
ที่ตั้งและอาณาเขต

เทศบาลตำบลโนนแดง  ตั้งอยู่ทางทิศเหนือของจังหวัดนครราชสีมาระยะทางห่างจากจังหวัดนครราชสีมาประมาณ  75 กิโลเมตร  มีพื้นที่ทั้งหมด  6  ตารางกิโลเมตร ( 3,750 ไร่)
ลักษณะภูมิประเทศ

ลักษณะภูมิประเทศโดยทั่วไปของเทศบาลตำบลโนนแดง  มีสภาพพื้นที่เป็นที่ราบ  ไม่มีภูเขา
การแบ่งเขตการปกครอง

หมู่บ้านที่ยู่ในเขตสุขาภิบาลทั้งหมด 8 หมู่บ้าน ได้แก่
หมู่ที่ 1 บ้านโนนแดง
หมู่ที่ 3 บ้านเต็งสูง
หมู่ที่ 4 บ้านหัวโคก
หมู่ที่ 10 บ้านบุตาคง
หมู่ที่ 11 บ้านใหม่ศรีประทาน
หมู่ที่ 12 บ้านโนนเขว้า
หมู่ที่ 13 บ้านหนองโจด
หมู่ที่ 15 บ้านตลาดโนนแดง
เนเฟอร์

อักษรอียิปต์โบราณที่มีความหมายว่า "สมบูรณ์แบบ, พร้อมสรรพ" (และพร้อมความหมายเพิ่มเติมว่า "เหมาะสม, น่าพอใจ, ดี, สวยงาม") ในรายการสัญลักษณ์ของการ์ดิเนอร์เป็นสัญลักษณ์หมายเลข F35 และค่าการออกเสียงของคำดังกล่าวคือ nfr พร้อมการออกเสียงสัทอักษรสากลที่สร้างขึ้นใหม่คือ สัทอักษรสากล: [nafir] และการเปล่งเสียงแบบอียิปต์ดั้งเดิมคือ nefer
อักษรอียิปต์โบราณและสัญลักษณ์

อักษรอียิปต์โบราณแบบไตรอักษรหมายเลข F35 ('nfr') ในบางครั้งจะได้รับการอธิบายว่าเป็นสัญลักษณ์รูปพิณ แต่อย่างไรก็ตาม นักไอยคุปต์วิทยาในปัจจุบันไม่ถือว่าการอธิบายดังกล่าวน่าจะเป็นไปได้อีกต่อไป เนื่องจากแทนที่จะเป็นสัญลักษณ์รูปพิณ แต่กลับเป็นสัญลักษณ์รูปหัวใจและหลอดลม ซึ่งเดิมอาจจะเป็นหลอดอาหารและหัวใจ ลายเส้นของหลอดลมปรากฏเฉพาะในอักษรอียิปต์โบราณในช่วงสมัยราชอาณาจักรเก่าแห่งอียิปต์ ส่วนล่างของสัญลักษณ์ ซึ่งเห็นได้ชัดเจนเสมอว่าสัญลักษณ์รูปหัวใจ เพราะเป็นเครื่องหมายที่ชัดเจนตามรูปแบบของหัวใจของแกะ
การใช้สัญลักษณ์

คำว่า nfr ปรากฏอยู่ร่วมในหลายชื่อในสมัยอียิปต์โบราณ ตัวอย่างเช่น เนเฟอร์ติติ, เนเฟอร์ทาริ และเนเฟอร์โฮเทป
นักวิชาการบางคนเสนอว่ามันถูกใช้ในวงการการก่อสร้างของอียิปต์โบราณ โดยที่ 'nfrw' ใช้เพื่อหมายถึง 'ระดับศูนย์' ของโครงสร้างอาคาร และในด้านการบัญชีโดยที่ 'nfr' จะหมายถึง ยอดคงเหลือเป็นศูนย์
ฟาโรห์แห่งอียิปต์

เนเฟอร์ ทรงเป็นฟาโรห์แห่งอียิปต์โบราณที่ทรงปกครองเป็นระยะเวลา 2 ปี 1 เดือน และอีกหนึ่งวัน ตั้งแต่ 2197 – 2193 ปีก่อนคริสตกาล ตามบันทึกพระนามแห่ตูริน ถึงแม้ว่าพระองค์จะทรงครองราชย์ในช่วงรัชสมัยของฟาโรห์เปปิที่ 2 เนเฟอร์คาเร
เวียงเชียงรุ้ง

เวียงเชียงรุ้ง เป็นเมืองโบราณเมืองหนึ่งในลุ่มแม่น้ำลาว ตั้งอยู่ในเขตหมู่บ้านห้วยเคียน หมู่ที่ 10 ตำบลทุ่งก่อ อำเภอเวียงเชียงรุ้ง จังหวัดเชียงราย มีเนื้อที่ประมาณ 500 ไร่
ประวัติ

เวียงเชียงรุ้งมีความสำคัญทางประวัติศาสตร์ของอาณาจักรล้านนา เคยเจริญรุ่งเรืองและเสื่อมไปหลายยุคหลายสมัย สันนิษฐานว่าเวียงเชียงรุ้ง คงจะทำหน้าที่เป็นเมืองเชื่อมต่อกับเมืองต่าง ๆ ทั้งภายในและภายนอกพื้นที่เช่นเดียวกัน เวียงเชียงรุ้งน่าจะเป็นพันนาหนึ่งเรียกว่า พันนาเชียงรุ้ง ซึ่งมีหลักฐาน ปรากฏในสมัยพระเจ้าติโลกราช เมื่อพระองค์ขึ้นครองราชย์ที่เมืองเชียงใหม่ ได้โปรดให้นายร้อยก้อนทองมาเป็นหมื่นขวาที่พันนาเชียงรุ้ง ดังความว่า
"...ในกาละเมื่อ พะญาผู้ชื่อท้าวติโลกะติลกสารราชาธิบดีสรีธรรมิกะจักะวัดติราชเจ้า เสวยในเมิงเนาวะชาติบุรีเชียงใหม่ใส่กูผู้ชื่อ ร้อยก้อนทองมาเป็นหมื่นขวาในพันนาเชียงรุ้ง..."
มีความเป็นไปได้ว่าพันนาเชียงรุ้งเพิ่งจะตั้งขึ้นในสมัยพระเจ้าติโลกราช เนื่องจากเมื่อตรวจสอบรายชื่อพันนาของเชียงแสน เชียงราย และพะเยาก็ไม่พบชื่อพันนาเชียงรุ้งอยู่ในรายชื่อพันนาของเมืองทั้งสามเช่นกัน
เวียงเชียงรุ้งค้นพบเมื่อวันที่ 5 กรกฎาคม พ.ศ. 2523 โดยปลัดอำเภอเวียงชัย นายโกเมศ ขุนศรี พร้อมกำนัน ผู้ใหญ่บ้านบ้านห้วยเคียน ชาวบ้านได้เดินตรวจงานโครงการสร้างงานในชนบท ได้พบที่ดินลักษณะเป็นเนินสูง มีซากปรักหักพังของวัตถุโบราณปรากฏอยู่ เช่นซากเจดีย์ พระพุทธรูปหิน กองอิฐ หิน โอ่ง ไห ถ้วยชาม เสาหินและใบเสมา และกรมศิลปากรได้ขึ้นทะเบียนเป็นเขตอนุรักษ์ไว้ทั้งหมด 508 ไร่ เป็นวนอุทยานประวัติศาสตร์เวียงเชียงรุ้ง ได้มีการสร้างวัด สิ่งปลูกสร้าง และยกฐานะจากวัดร้างเป็นวัดที่มีพระสงฆ์ใช้ชื่อว่า วัดเวียงเชียงรุ้ง บนพื้นที่ 50 ไร่ เมื่อวันที่ 18 มิถุนายน พ.ศ. 2538
ลักษณะเมือง

เวียงเชียงรุ้งตั้งอยู่บนเนินคล้ายหลังเต่า ทำให้น้ำไม่ท่วมเมืองทั้ง ๆ ที่อยู่ริมแม่น้ำลาว โดยใช้แม่น้ำลาวเป็นคูเมืองทางทิศตะวันตก ลักษณะเมืองมีคูน้ำคันดินถึง 3 ชั้น และคูเมืองแต่ละชั้นค่อนข้างกว้างและลึก คูเมืองชั้นนอก ลึกประมาณ 2 เมตร กว้าง 12 เมตร  คูเมืองชั้นกลางลึก 5–7 เมตร กว้าง 30 เมตร ยาวรอบ ตัวเมือง 5 กิโลเมตร และชั้นในลึก 3 เมตร กว้าง 14 เมตร เป็นคูรอบเป็นวงแหวน ยาวรอบเมืองประมาณ 3 กิโลเมตร
โบราณสถานและโบราณวัตถุ

โบราณสถานและโบราณวัตถุที่พบ ที่เกี่ยวข้องกับพุทธศาสนา เช่น กองอิฐ พระพุทธรูปหินทราย 4 องค์ และใบเสมาหินทราย 3 ชิ้น การพบกองอิฐหลายแห่งและพระพุทธรูปหินทราย 4 องค์ ทำให้สันนิษฐานว่ามีวัดเป็นศูนย์กลางของชุมชนและอาจมีวัดมากกว่า 1 วัด
พบชิ้นส่วนของเครื่องปั้นดินเผาที่มาจากพื้นที่อื่น เช่น เครื่องปนดินเผาจากกลุ่มเตาเกาะน้อย อำเภอศรีสัชนาลัย จังหวัดสุโขทัย และเครื่องปั้นนดินเผาจากกลุ่มเตาล้านนา ประกอบด้วย กลุ่มเตาเวียงกาหลง กลุ่มเตาพะเยา และกลุ่มเตาพาน รวมทั้งเครื่องปนดินเผาจากกลุ่มเตาจีนและกลุ่มเตาพื้นบ้าน ซึ่งอาจจะผลิตในพื้นที่นี้หรือสั่งเข้ามาจากแหล่งผลิตอื่น พบเครื่องมือเครื่องใช้ในชีวิตประจำวัน เช่นจาน ชาม ถ้วย หม้อและไห
เศรษฐกิจแบบผสม

เศรษฐกิจแบบผสม เป็นระบบเศรษฐกิจซึ่งทั้งภาคเอกชนและรัฐชี้นำเศรษฐกิจ ซึ่งสะท้อนลักษณะของทั้งเศรษฐกิจแบบตลาดและเศรษฐกิจที่มีการวางแผน เศรษฐกิจแบบผสมส่วนมากอาจอธิบายได้ว่าเป็นเศรษฐกิจแบบตลาดที่มีการควบคุมดูแลอย่างเข้มแข็งและการจัดหาสินค้าสาธารณะของรัฐบาล เศรษฐกิจแบบผสมบางแห่งยังมีลักษณะรัฐวิสาหกิจ
โดยทั่วไป เศรษฐกิจแบบผสมมีลักษณะคือ เอกชนเป็นเจ้าของปัจจัยการผลิต ความเด่นของตลาดสำหรับการประสานงานเศรษฐกิจ และวิสาหกิจแสวงผลกำไรและการสะสมทุนที่เหลือเป็นปัจจัยขับหลักเบื้องหลังกิจกรรมเศรษฐกิจ ทว่า รัฐบาลจะถืออิทธิพลในด้านเศรษฐกิจมหภาคโดยอ้อมผ่านทางนโยบายการคลังและการเงินซึ่งออกแบบมาเพื่อรับมือภาวะเศรษฐกิจตกต่ำและแนวโน้มของทุนนิยมต่อวิกฤตการณ์การเงินและการว่างงาน ร่วมกับมีบทบาทในการแทรกแซงซึ่งสนับสนุนสวัสดิการสังคม ซึ่งไม่เหมือนกับเศรษฐกิจแบบตลาดเสรี ต่อมา เศรษฐกิจแบบผสมบางประเทศได้ขยายขอบเขตให้รวมบทบาทสำหรับการวางแผนเศรษฐกิจชี้นำและ/หรือภาควิสาหกิจสาธารณะขนาดใหญ่ด้วย
ไม่มีนิยามระบบเศรษฐกิจแบบผสมอย่างเดียว โดยในปัจจุบันมีนิยามหลากหลายว่าเป็นการผสมตลาดเสรีกับการแทรกแซงของรัฐ หรือการผสมวิสาหกิจสาธารณะและเอกชน หรือเป็นการผสมระหว่างระบบตลาดและการวางแผนเศรษฐกิจ จุดแข็งหรือจุดอ่อนเปรียบเทียบของแต่ละส่วนในเศรษฐกิจของชาติอาจต่างกันได้มากแล้วแต่ประเทศ เศรษฐกิจตั้งแต่ของสหรัฐอเมริกาจนถึงคิวบาเรียก เศรษฐกิจแบบผสม คำนี้ยังใช้อธิบายเศรษฐกิจของประเทศที่เรียก รัฐสวัสดิการ เช่น ประเทศนอร์ดิก รัฐบาลในเศรษฐกิจแบบผสมมักจัดการคุ้มครองสิ่งแวดล้อม การรักษามาตรฐานการจ้างงาน ระบบสวัสดิการปรับมาตรฐานและการรักษาการแข่งขัน
แขกไทร

แขกไทร เป็นเพลงไทยเดิมอัตราสองชั้น ใช้ร้องเป็นเพลงประกอบละคร มีผู้ดัดแปลงเพลงนี้ไปหลายทาง เพลงเถานั้นมีผู้แต่งขยายเป็นสามชั้นในสมัยรัชกาลทื 5 และตัดลงเป็นชั้นเดียวในสมัยรัชกาลที่ 6 ทางหนึ่ง หลวงประดิษฐไพเราะ (ศร ศิลปบรรเลง)แต่งขยายขึ้นเป็น 3 ชั้นและตัดลงเป็นชั้นเดียวอีกทางหนึ่ง ต่อมา นายเฉลิม บัวทั่งได้นำเพลงเดิมมาแต่งใหม่ให้มีสำเนียงไปทางชวาใน พ.ศ. 2513 เรียกแขกไทรทางชวา สำหรับบรรเลงด้วยวงอังกะลุง ต่อมานายมนตรี ตราโมทได้แต่งเป็นทางชวาอีกทางหนึ่งสำหรับบรรเลงด้วยวงปี่พาทย์ชวา
เทศบาลตำบลในเมือง (อำเภอบ้านไผ่)

ระวังสับสนชื่อคล้ายกัน เทศบาลตำบลในเมือง
| เทศบาลตำบลในเมือง |
| --- | --- |
เทศบาลตำบล
การถอดเสียงอักษรโรมัน
 • อักษรโรมัน: Thetsaban Tambon Nai Muang
   ตรา
ทต.ในเมืองที่ตั้งของเทศบาลตำบลในเมืองในจังหวัดขอนแก่น
พิกัด: 16°05′38.0″N 102°44′39.0″E﻿ / ﻿16.093889°N 102.744167°E﻿ / 16.093889; 102.744167
ประเทศ:  ไทย
จังหวัด: ขอนแก่น
อำเภอ: บ้านไผ่
การปกครอง
 • นายกเทศมนตรี: รัตนชัย วิชัย  (ตั้งแต่ พ.ศ. 2564)
พื้นที่
 • ทั้งหมด: 48 ตร.กม. (19 ตร.ไมล์)
ประชากร (2559)
 • ทั้งหมด: 9,077 คน
 • ความหนาแน่น: 189.10 คน/ตร.กม. (489.8 คน/ตร.ไมล์)
รหัส อปท.: 05401002
ที่อยู่ สำนักงาน: เลขที่ 173 หมู่ที่ 8 บ้านหนองแวงไร่ ตำบลในเมือง อำเภอบ้านไผ่ จังหวัดขอนแก่น 40110
เว็บไซต์: www.naimuangbanphai.go.th
 ส่วนหนึ่งของสารานุกรมประเทศไทย
เทศบาลตำบลในเมือง ตั้งอยู่ตำบลในเมือง อำเภอบ้านไผ่ จังหวัดขอนแก่น ตั้งอยู่ห่างจากที่ทำการอำเภอบ้านไผ่  ประมาณ  4.00  กิโลเมตร พื้นที่เป็นที่ลุ่มสลับดอน ลักษณะเป็นคลื่นลอนลาดถึงลูกคลื่นลอนชันเล็กน้อย มีบางแห่งเป็นที่ลาบเรียงถึงค่อนข้างเรียบ ระดับความสูงถึง 210 รูปร่างตำบลเป็นรูปคล้ายรูปธง เป็นแนวยาวจากทิศใต้ไปยังทิศเหนือ มีทางรถไฟเป็นเขตกั้นทางทิศตะวันตกของเทศบาล
ที่ตั้งและอาณาเขต

เทศบาลตำบลในเมืองตั้งอยู่ทางทิศเหนือของอำเภอบ้านไผ่
ทิศเหนือ ติดกับองค์การบริหารส่วนตำบลหนองแซง (อำเภอบ้านแฮด)
ทิศใต้ ติดกับเทศบาลเมืองบ้านไผ่
ทิศตะวันออก ติดกับองค์การบริหารส่วนตำบลภูเหล็ก, องค์การบริหารส่วนตำบลหินตั้ง
ทิศตะวันตก ติดกับองค์การบริหารส่วนตำบลบ้านไผ่, เทศบาลตำบลโคกสำราญ (อำเภอบ้านแฮด)